da en da da da da sv da da en de da da da da da da da en da da sv en en nl en da da da da da da da da da da da da da
Har du registreret dine erhvervsejendomme korrekt? - Stevns Erhvervsråd
jul 5, 2017 | Erhvervsnyt Stevns
I forbindelse med at SKAT har overtaget BBR, kan 1600 virksomheder i Stevns Kommune forvente et opkald fra SKAT i foråret 2018. Opkaldene sker som led i en kampagne, hvor SKAT opdaterer og registrerer alle kvadratmeter på BBR for at tilrette beskatningsgrundlaget for ejendomsskat.
Hvis du som virksomhedsejer har opført en bygning på over 50 m2, som du ikke har søgt byggetilladelse til at opføre, skal SKAT foretage en nyregistrering i BBR. Hvis det er tilfældet, kontakter Stevns Kommune dig for at hjælpe dig med at rette din registrering, og det kan i nogle tilfælde betyde, at du skal søge om byggetilladelse til en bygning, du allerede har bygget.
For at komme de erhvervsdrivende i møde og undgå en pukkel af byggesagsbehandlinger i foråret, inviterer Stevns Kommune alle erhvervsdrivende med bygninger til et informationsmøde om, hvordan bygningerne kan lovliggøres. Til mødet kan du få en grundig indføring i reglerne og høre mere om, hvad det betyder for din virksomhed, at SKAT har overtaget BBR, samt hvordan du kan forholde dig. Mødet bliver holdt i løbet af efteråret – datoen bliver meldt ud i august
Har du spørgsmål til mødet eller registrering af ejendomme, er du velkommen til at kontakte Iværksætter- og Virksomhedskonsulent Jesper Yde Knudsen fra Stevns Erhvervsråd på tlf. 21221765  eller jesper@stevnserhvervsraad.dk